CELEX: 32007D0205
Language: da
Date: 2007-03-22 00:00:00
Title: 2007/205/EF: Kommissionens beslutning af 22. marts 2007 om fastlæggelse af en fælles formular for medlemsstaternes første rapport om gennemførelsen af Europa-Parlamentets og Rådets direktiv 2004/42/EF vedrørende begrænsning af emissioner af visse flygtige organiske forbindelser (meddelt under nummer K(2007) 1236)( EØS-relevant tekst).

31.3.2007   
            
            
               DA
            
            
               Den Europæiske Unions Tidende
            
            
               L 91/48
            
         
      KOMMISSIONENS BESLUTNING
   
   af 22. marts 2007
   om fastlæggelse af en fælles formular for medlemsstaternes første rapport om gennemførelsen af Europa-Parlamentets og Rådets direktiv 2004/42/EF vedrørende begrænsning af emissioner af visse flygtige organiske forbindelser
   (meddelt under nummer K(2007) 1236)
   (EØS-relevant tekst)
   (2007/205/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2004/42/EF af 21. april 2004 om begrænsning af emissioner af flygtige organiske forbindelser fra anvendelse af organiske opløsningsmidler i visse malinger og lakker samt produkter til autoreparationslakering og om ændring af direktiv 1999/13/EF (1), særlig artikel 7, og
   ud fra følgende betragtninger:
   
               (1)
            
            
               Medlemsstaterne er ifølge direktiv 2004/42/EF forpligtet til at udarbejde et kontrolprogram for at kontrollere, om dette direktiv overholdes, og aflægge rapport om kontrolprogrammets resultater samt om de produktkategorier og -mængder, der er givet tilladelse til i henhold til dette direktivs artikel 3, stk. 3, på grundlag af en fælles formular, der udarbejdes af Kommissionen.
            
         
               (2)
            
            
               Ifølge artikel 7 i direktiv 2004/42/EF sammenholdt med dettes bilag I bør medlemsstaterne udarbejde og forelægge Kommissionen den første rapport om gennemførelsen af direktivet senest den 30. juni 2008.
            
         
               (3)
            
            
               Der bør derfor udarbejdes en formular for perioden 1. januar 2007 til 31. december 2007.
            
         
               (4)
            
            
               Foranstaltningerne i denne beslutning er i overensstemmelse med udtalelse fra det udvalg, der er nedsat i henhold til artikel 12, stk. 2, i direktiv 2004/42/EF —
            
         VEDTAGET FØLGENDE BESLUTNING:
   Artikel 1
   Med henblik på at udarbejde den rapport, som forelægges Kommissionen i henhold til artikel 7 i direktiv 2004/42/EF, og som omfatter perioden 1. januar 2007 til 31. december 2007, benytter medlemsstaterne formularen i bilaget til denne beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 22. marts 2007.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EUT L 143 af 30.4.2004, s. 87.
   
      BILAG
      FÆLLES FORMULAR TIL FORELÆGGELSE AF DEN FØRSTE RAPPORT OM GENNEMFØRELSEN AF DIREKTIV 2004/42/EF FOR PERIODEN 1. JANUAR 2007 TIL 31. DECEMBER 2007
      1.   Generelle oplysninger og administrative ordninger
      
                  1.1.
               
               
                  Myndighed, der er ansvarlig for denne rapport:
                  
                              Navn
                           
                           
                               
                           
                        
                              Adresse
                           
                           
                               
                           
                        
                              Kontaktperson
                           
                           
                               
                           
                        
                              E-mail
                           
                           
                               
                           
                        
                              Telefon
                           
                           
                               
                           
                        
            
                  1.2.
               
               
                  Inden for rammerne af gennemførelsen af direktiv 2004/42/EF angives den eller de myndigheder, der i henhold til artikel 5 i dette direktiv er udpeget og har ansvaret for:
                  
                              1)
                           
                           
                              at opstille, samordne og forvalte kontrolprogrammet (på nationalt niveau)
                           
                        
                              2)
                           
                           
                              at udføre inspektioner og kontrolbesøg på stedet (på regionalt og/eller lokalt niveau)
                           
                        
                              3)
                           
                           
                              at håndhæve kravene i direktivet i tilfælde af overtrædelser.
                           
                        
            2.   Kontrolprogram (artikel 6 i direktiv 2004/42/EF)
      
                  2.1.
               
               
                  Hvis der findes en skriftlig udgave af det nationale overvågningsprogram, vedlægges en kopi af dette som bilag til rapporten.
               
            
                  2.2.
               
               
                  Giv en kort beskrivelse af det program, der er oprettet med henblik på kontrol og verifikation af overensstemmelsen med direktiv 2004/42/EF, hvor der lægges særlig vægt på følgende faktorer:
                  
                              1)
                           
                           
                              VOC-grænseværdierne, jf. bilag II til dette direktiv
                           
                        
                              2)
                           
                           
                              mærkningskravene, jf. dette direktivs artikel 4.
                           
                        
            
                  2.3.
               
               
                  Angiv venligst, om følgende erhvervsdrivende inspiceres:
                  
                              1)
                           
                           
                              producenter af produkter, der er omfattet af direktiv 2004/42/EF
                           
                        
                              2)
                           
                           
                              importører af produkter, der er omfattet af direktiv 2004/42/EF
                           
                        
                              3)
                           
                           
                              engrosvirksomheder, detailhandlende, professionelle endelige brugere af kontrollerede produkter eller andre erhvervsdrivende, herunder f.eks. anlæg til lakering af køretøjer, der ikke længere er omfattet af Rådets direktiv 1999/13/EF (1).
                           
                        Hvis sådanne inspektioner udføres, gives endvidere en kort beskrivelse af:
                  
                              1)
                           
                           
                              hvilke former for inspektion der udføres (besøg på stedet, prøveudtagning og produktanalyser, verifikation af data over lagre og salg, mærkningskontrol, andre former)
                           
                        
                              2)
                           
                           
                              hvor hyppigt der udføres inspektioner (systematiske årlige inspektioner, inspektioner afgrænses til de vigtigste producenter/importører, stikprøveinspektioner, andre intervaller).
                           
                        
            
                  2.4.
               
               
                  Angiv antallet af virksomheder, som beskæftiger sig med produktion og distribution af produkter, og som blev inspiceret i 2007, og om muligt antallet af planlagte inspektioner for 2008 — helst ved at udfylde den følgende tabel. Angiv om muligt også et skøn over det samlede antal erhvervsdrivende, der beskæftiger sig med produktion og distribution af produkter, og den samlede mængde produkter (der er produceret og distribueret i 2007 i den pågældende medlemsstat):
                  
                              Type erhvervsdrivende
                           
                           
                              Antal eksisterende erhvervsdrivende i alt
                           
                           
                              Antal erhvervsdrivende, der blev inspiceret i 2007
                           
                           
                              Samlet mængde produkter, der er omfattet af direktiv 2004/42/EF
                              (kg)
                           
                           
                              Antal planlagte inspektioner i 2008
                           
                        
                              Producenter
                           
                           
                               
                           
                           
                               
                           
                           
                               
                           
                           
                               
                           
                        
                              Importører
                           
                           
                               
                           
                           
                               
                           
                           
                               
                           
                           
                               
                           
                        
                              Andre
                           
                           
                               
                           
                           
                               
                           
                           
                               
                           
                           
                               
                           
                        
            
                  2.5.
               
               
                  Hvorledes verificerer den kompetente myndighed, at der er konstateret overensstemmelse ud fra de referencemålemetoder, der er beskrevet i bilag III til direktiv 2004/42/EF?
               
            
                  2.6.
               
               
                  Hvis flere myndigheder er inddraget i gennemførelsen af direktiv 2004/42/EF (se også pkt. 1.2 ovenfor), angiv venligst de foranstaltninger, der er truffet for bedst muligt at sikre en ensartet gennemførelse af dette direktiv på hele området.
               
            
                  2.7.
               
               
                  Hvilke sanktionsbestemmelser gælder ved overtrædelse af de nationale bestemmelser, der er vedtaget i henhold til artikel 10 i direktiv 2004/42/EF?
               
            
                  2.8.
               
               
                  Giv om muligt et skøn over det samlede antal ansatte, der beskæftiger sig med overvågning og kontrol, og deres kvalifikationer samt et skøn over de årlige omkostninger ved kontrollen i euro (personale, prøveudtagning og analyse, mærkningskontrol, håndhævelse og andre omkostninger).
               
            3.   Hovedresultater af det kontrolprogram, der er udført i 2007 (artikel 7 i direktiv 2004/42/EF)
      
                  3.1.
               
               
                  Hvor mange tilfælde af manglende overensstemmelse (i %) med VOC-grænseværdierne i bilag II til direktiv 2004/42/EF er der påvist i 2007 set i forhold til det samlede antal udførte kontroller? Om muligt angives:
                  
                              1)
                           
                           
                              de pågældende kategorier af produkter i overensstemmelse med dette bilag
                           
                        
                              2)
                           
                           
                              mængder af produkter, som ikke opfyldte disse grænseværdier.
                           
                        
            
                  3.2.
               
               
                  Hvor mange tilfælde af manglende overensstemmelse (i %) med mærkningskravene i artikel 4 i direktiv 2004/42/EF er der påvist i 2007 set i forhold til det samlede antal udførte kontroller? Om muligt skelnes der mellem følgende kategorier:
                  
                              1)
                           
                           
                              produkter, som ikke opfylder kravene vedrørende mærkning og VOC-indhold
                           
                        
                              2)
                           
                           
                              produkter, der opfylder kravene vedrørende VOC-indhold, men ikke mærkningskravene.
                           
                        
            
                  3.3.
               
               
                  Hvis der konstateres manglende overensstemmelse, hvilke foranstaltninger er der efterfølgende truffet for at sikre overensstemmelse med direktiv 2004/42/EF?
               
            4.   Undtagelser, der indrømmes i henhold til artikel 3, stk. 2, i direktiv 2004/42/EF
      
                  4.1.
               
               
                  Hvordan er undtagelsesordningen, jf. artikel 3, stk. 2, i direktiv 2004/42/EF indrettet?
               
            
                  4.2.
               
               
                  Hvilket kontrolsystem er oprettet for at sikre, at produkter, der hører under undtagelsen i artikel 3, stk. 2, i direktiv 2004/42/EF, ikke sælges til og anvendes af anlæg, der hverken har tilladelse eller er registreret i overensstemmelse med artikel 3 eller 4 i direktiv 1999/13/EF?
               
            
                  4.3.
               
               
                  Angiv om muligt et skøn over mængden af produkter, der er undtaget (i henhold til kategorierne i bilag I til direktiv 2004/42/EF) i 2007.
               
            5.   Individuelle tilladelser, der udstedes i henhold til artikel 3, stk. 3, i direktiv 2004/42/EF
      
                  5.1.
               
               
                  Har De gjort brug af muligheden for at udstede individuelle tilladelser, jf. artikel 3. stk. 3, i direktiv 2004/42/EF?
               
            
                  5.2.
               
               
                  I bekræftende fald gives en kort beskrivelse af, hvordan systemet for udstedelse af individuelle tilladelser fungerer:
                  
                              1)
                           
                           
                              Hvilke myndigheder står for at udstede individuelle tilladelser?
                           
                        
                              2)
                           
                           
                              Hvilke myndigheder står for at udpege bygninger og/eller veterankøretøjer af særlig historisk og kulturel værdi?
                           
                        
                              3)
                           
                           
                              Efter hvilke kriterier er særlig historisk og kulturel værdi blevet fastslået?
                           
                        
                              4)
                           
                           
                              Angiv om muligt et skøn over antallet af bygninger og/eller veterankøretøjer, som de kompetente myndigheder har udpeget som værende af særlig historisk og kulturel værdi?
                           
                        
                              5)
                           
                           
                              Hvordan sikres det, at de pågældende produkter
                              
                                          a)
                                       
                                       
                                          kun sælges i »nøje begrænsede« mængder, og
                                       
                                    
                                          b)
                                       
                                       
                                          kun anvendes med henblik på restaurering og vedligeholdelse af udpegede bygninger og/eller veterankøretøjer?
                                       
                                    
                        
                              6)
                           
                           
                              Angiv de kategorier og mængder af produkter, for hvilke der er udstedt tilladelse i henhold til artikel 3, stk. 3, i direktiv 2004/42/EF — helst ved at udfylde følgende tabel:
                              
                                          Kategori
                                       
                                       
                                          Overensstemmelse med bilag I til direktiv 2004/42/EF
                                       
                                       
                                          Mængder af brugsklart produkt, hvor der er udstedt tilladelse (kg)
                                       
                                    
                                          Kategori 1
                                       
                                       
                                           
                                       
                                       
                                           
                                       
                                    
                                          Kategori 2 osv.
                                       
                                       
                                           
                                       
                                       
                                           
                                       
                                    
                        
            6.   Andre relevante oplysninger
      
                  6.1.
               
               
                  Angiv de væsentligste problemer ved fastsættelsen og gennemførelsen af kontrolprogrammet, herunder med gennemførelsen af direktivet eller administrative problemer med gennemførelsen af et konkret kontrolprogram. Hvorledes blev disse problemer afhjulpet?
               
            
                  6.2.
               
               
                  Angiv eventuelle yderligere relevante bemærkninger, forslag eller oplysninger i forbindelse med gennemførelsen af direktiv 2004/42/EF.
               
            
         (1)  EFT L 85 af 29.3.1999, s. 1.